Hy geniet die Curriebeker-rugby en sê die tempo is gewis stadiger as op toetsvlak. “Jy het hier tyd om die wedstryd te kan lees en jou besluite te neem,” sê hy.
Mapoe is ook bly dat hy sy kombinasie met Howard Mnisi, saam met wie hy gespeel het toe hulle hul albei enkele jare gelede in die Leeus-opset wou vestig, kan hervat.
Ek beskou dit eerder in ’n positiewe lig dat ek die kans kry om nou weer genoeg wedstryde agter die rug te kry en my spel te verskerp. Ek voel ook ek het niks om uit ’n Springbok-oogpunt te bewys nie
“Ons weet dit gaan ’n baie fisieke stryd wees en soos daar maar altyd gesê word, gaan die wedstryd voorlangs gewen word.
Met die Kapenaars se Blitsbok Ruan Nel, wat oorkant hom stelling gaan inneem in die middelveld, sê Mapoe hy beskou die vlugvoetige Nel as ’n baie goeie teenstander.
“Dit is egter ’n spansport en jy kan nie net na individue kyk nie. Daar heers ook hier by ons ’n wonderlike atmosfeer met die jong afrigters wat so entoesiasties is.